**A Hankook téli abroncsai meggyőző eredményt mutattak a független európai abroncsteszteken**

**A Hankook abroncsgyár az i\*cept RS 2-vel, az i\*cept Evo 2-vel és az i\*Pike RS 2-vel három kiváló téli abroncsot kínál a hamarosan várható hideg évszakra. Mindhárom modell csúcshelyezést ért el az európai szakmagazinok és tesztszervezők abroncstesztjeiben. A Hankook téli abroncsai ezzel folytatják a 2017-es teszt szezon sikersorozatát.**

***Németország, Neu-Isenburg, 2018. november 05. ––*** A Hankook már felkészült a télre három kiváló modell bemutatásával. A Winter i\*cept RS 2, a Winter i\*cept Evo 2 és a Winter i\*Pike RS 2 az európai összehasonlításban átlag feletti teszteredményeket ért el. A német, finn, orosz, svéd és angol szaklapok független tesztelői mindenek előtt a Hankook abroncsok kezelhetőségi és fékezési jellemzőit dicsérték havas útviszonyok között. A Hankook sikermodellje Közép- és Nyugat-Európában, a Winter i\*cept RS 2, a német és angol szaklapok összes tesztjében csúcshelyezéseket ért el. Az abroncs a tesztelőket első sorban a „mindenféle időjárási körülmények melletti kiváló kezelhetőségi jellemzőkkel“ győzte meg (Autobild, Németország, 38/2018). A Winter i\*cept RS 2 „hóban is rendkívül megbízható, pontos és nagy vonóerőátvitelt nyújt“ (auto motor sport, Németország, 21/2018). Az abroncs nedves úton is nagyszerűen szerepelt biztonságos és könnyen uralható menetjellemzőivel. (Auto Express, Egyesült Királyság, 09/2018). A Winter i\*cept RS 2 ezzel megismételte tavalyi jó teszteredményeit.

A közép- és nyugat-európai téli útviszonyokhoz a Hankook Winter i\*cept Evo 2 modellje is kiválóan megfelel. Az ultra-nagyteljesítményű téli abroncs erőteljes fékteljesítménye és kanyarokban nyújtott legjobb tapadása volt a leginkább meggyőző havas úttesten, a gumiabroncs futófelülete "havas fékezéskor példaértékű tapadási tulajdonságokat kínál". A Hankook i\*cept Evo 2 abroncsa ezen felül „könnyen kezelhető nedves úton“ és „biztonságosan irányítható“ száraz útfelületen is (sport auto, Németország, 11/2018). A hóban és jégben gazdag területeken, ahol tartós fagyra lehet számítani, mint Skandináviában vagy Oroszországban, a Hankook többek között az i\*Pike RS 2 modellt kínálja. A szöges téli abroncs csúcseredményeket ért el az orosz és skandináv tesztmagazinok mostani számaiban. Ott első sorban a havon nyújtott rendkívül jó fékteljesítményével és a jégen tapasztalt hasonlóan jó oldaltartásával győzte meg a tesztelőket. (Za Rulem, Oroszország, 09/2018). A Hankook az új futófelületi mintázat fejlesztése során nagyrészt saját tesztközpontját használta, mely Finnország északi részén, Ivaloban működik 2017 eleji megnyitása óta, és elsődleges feladata az Európába szánt téli abroncsok tesztelése.

„Örülünk a különböző országokban az új téli abroncsainkkal elért jó teszteredményeknek“ – jelentette ki a Hankook Európai vezetője, Kim Han-Jun. „A független abroncstesztek rendszeresen jó és nagyon jó eredményeket hoznak ki Hankook téli abroncsainkra, ami azt igazolja, hogy a végfelhasználóknak megfelelő termékeket tudunk kínálni sokoldalú alkalmazásaikhoz ezeken az igényes piacokon.“

|  |  |  |  |  |  |
| --- | --- | --- | --- | --- | --- |
| Magazin | Kiadás | Ország | Modell | Abroncsméret: | Értékelés |
| Autobild | 38/2018 | Németorsz. | Winter i\*cept RS 2 | 195/65 R 15 H | Jó |
| auto motor und sport | 21/2018 | Németorsz. | Winter i\*cept RS 2 | 205/55 R 16 H | Ajánlható |
| sport auto | 11/2018 | Németorsz. | Winter i\*cept Evo 2 | FA: 235/40 R 18 VHA: 255/35 R 18 V | Ajánlható |
| Auto Express  | 09/2018 | Egyesült K. | Winter i\*cept RS 2 | 205/55 R 16 H | 99 % (2. hely 8-ból) |
| Aftonbladet | 11.10.2018 | Svédország | Winter i\*Pike RS 2 | 205/55 R 16 T | 4 csillag (3. hely 12-ből) |
| Za Rulem | 09/2018 | Oroszország | Winter i\*Pike RS 2 | 195/65 R 15 T | 2. hely 12-ből |
| Tekniikan Maailma | 17/2018 | Finnország | Winter i\*Pike RS 2 | 205/55 R 16 T | 4 csillag (legjobb értékelés) |
| Moottori  |  | Finnország | Winter i\*Pike RS 2 | 205/55 R 16 T | Ajánlott jégre és hóra |

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nő. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com | **Pacsirszky Attila**kommunikációs asszisztensTel.: +36 25 556 091pacsirszky@hankooktire.com |